Mūsų Smiltė

Turime žiurkytę. Įsigijome ją visai mažą, gal poros savaičių. Pardavėja parodė narvelį, kuriame buvo prigrūsta žiurkių. Keletas stambių žiurkių pešėsi viena su kita. Tarp jų buvo pora mažyčių. Viena - visai mažulytė, nykščio dydžio. Pagailo man jos. Nupirkau.

Kokia baikšti ji buvo pradžioj! Visko bijojo, susigūždavo nuo stipresnio garso. Paleisti buvo neįmanoma, nesurastum.

Ilgai ilgai jaukinom, glostėm. Smilte pavadinom.

Dabar Smiltė jau suaugus žiurkė. Tokia miela, protinga. Paleista sekioja paskui žmogų, stengiasi užsiropšti ant kelių. Pastukseni į grindis, bemat atbėga, rankas laižo. Mėgsta švarą. Kailiuką kelis kartus per dieną prausia